El Decret 200/2010, de 27 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya, va establir les competències del Departament de Benestar Social i Família i li va atribuir, a més de les que ja tenia, l'acció comunitària, la coordinació i la gestió de la xarxa d'equipaments cívics i socials, la sensibilització cívica i social, i el suport a les entitats i el voluntariat.
El Decret 63/2011, de 4 de gener, d'estructuració del Departament de Benestar Social i Família, va adequar la configuració del Departament per a l'exercici del nou àmbit competencial i en va establir l'estructura bàsica.
Posteriorment, el Decret 332/2011, de 3 de maig, de reestructuració del Departament de Benestar Social i Família, va establir l'estructura completa del Departament, en va detallar les funcions i l'estructura dels diferents òrgans que el componen i va definir les funcions de les entitats i els organismes adscrits.
Aquest Decret el va modificar parcialment el Decret 60/2012, de 29 de maig, de reestructuració parcial del Departament d'Empresa i Ocupació i del Departament de Benestar Social i Família.
Recentment, mitjançant la Llei 2/2014, del 27 de gener, de mesures fiscals, administratives, financeres i del sector públic, se suprimeix l'Institut Català d'Assistència i Serveis Socials (ICASS) com a entitat gestora de la Seguretat Social, i el departament competent en matèria de serveis socials n'assumeix les finalitats, els objectius i les competències.
Per aquest motiu, aquest Decret crea una nova secretaria sectorial, la Secretaria d'Inclusió Social i de Promoció de l'Autonomia Personal, que assumeix l'estructura i les finalitats de l'ICASS, així com les seves funcions.
D'altra banda, mitjançant la disposició final primera d'aquest Decret, les competències atribuïdes a l'Institut Català d'Assistència i Serveis Socials en determinats articles de l'Ordre ASC/573/2010, de 3 de desembre, de desplegament parcial de la Llei 19/2009, de 26 de novembre, de l'accés a l'entorn de les persones acompanyades de gossos d'assistència, s'atribueixen a la secretaria general del departament competent en matèria de serveis socials.
Per tot això, de conformitat amb l'article 23 de la Llei 13/2008, del 5 de novembre, de la presidència de la Generalitat i del Govern; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 26/2010, del 3 d'agost, de règim jurídic i de procediment de les administracions públiques de Catalunya;
A proposta de la consellera de Benestar Social i Família, i d'acord amb el Govern,
Es modifica l'article 1.1 i 1.2 del Decret 332/2011, de 3 de maig, de reestructuració del Departament de Benestar Social i Família, que queda redactat de la manera següent:
"1.1 El Departament de Benestar Social i Família, sota la direcció del/de la conseller/a, s'estructura en els òrgans següents:
"c) La Secretaria d'Inclusió Social i de Promoció de l'Autonomia Personal.
"d) La Direcció General d'Atenció a la Infància i l'Adolescència.
"e) La Direcció General per a la Immigració.
"f) La Direcció General de Joventut.
"g) La Direcció General d'Acció Cívica i Comunitària.
"1.2 Resten adscrits al Departament de Benestar Social i Família, en els termes que preveuen aquest Decret i la normativa que els regula, les entitats i els organismes següents:
"a) L'Institut Català de l'Acolliment i de l'Adopció.
Es modifica el títol del capítol 9 del Decret 332/2011, de 3 de maig, de reestructuració del Departament de Benestar Social i Família, que queda redactat de la manera següent:
"Secretaria d'Inclusió Social i de Promoció de l'Autonomia Personal."
Es modifica l'article 87 del Decret 332/2011, de 3 de maig, de reestructuració del Departament de Benestar Social i Família, que queda redactat de la manera següent:
"Estructura i funcions de la Secretaria d'Inclusió Social i de Promoció de l'Autonomia Personal
"87.1 La Secretaria d'Inclusió Social i de Promoció de l'Autonomia Personal, amb rang orgànic de secretaria general, en els termes que preveu l'article 11.2 de la Llei 13/1989, de 14 de desembre, exerceix, en el seu àmbit competencial, les funcions següents:
"a) Promoure i facilitar que les persones assoleixin l'autonomia personal i funcional en les unitats familiars o de convivència que desitgin, per potenciar-ne la qualitat de vida i la integració social.
"b) Prevenir, atendre i promoure la inserció social en les situacions d'exclusió social.
"c) Atendre els dèficits de les persones, bé siguin de caràcter personal, econòmic o social, que en comprometin el desenvolupament, l'autonomia i la integració social.
"d) Promoure i atendre les persones amb discapacitats físiques, psíquiques o sensorials, i també promoure'n la integració social per aconseguir-ne el desenvolupament personal i la millora de la qualitat de vida.
"e) Atendre i promoure el benestar de les persones grans per facilitar les condicions de vida que contribueixin a la conservació de la plenitud de les seves facultats i la seva integració.
"f) Qualsevol altra funció de naturalesa anàloga que li encomanin.
"87.2 La Secretaria d'Inclusió Social i de Promoció de l'Autonomia Personal s'estructura en els òrgans següents:
"a) La Subdirecció General d'Anàlisi i Programació.
"b) La Subdirecció General d'Atenció i Promoció de l'Autonomia Personal.
"d) La Subdirecció General de Prestacions Socials."
Es modifica l'article 88 del Decret 332/2011, de 3 de maig, de reestructuració del Departament de Benestar Social i Família, que queda redactat de la manera següent:
"Subdirecció General d'Anàlisi i Programació
"88.1 Corresponen a la Subdirecció General d'Anàlisi i Programació les funcions següents:
"a) Avaluar les noves necessitats d'atenció dels col·lectius amb dificultats especials i la seva adequació als serveis i les prestacions existents.
"b) Coordinar i avaluar l'elaboració dels models d'atenció adreçats a les persones usuàries dels serveis socials bàsics i especialitzats.
"c) Impulsar les polítiques d'inclusió i inserció social en coordinació amb les diferents administracions i les entitats d'iniciativa social en tot el territori de Catalunya.
"d) Coordinar i avaluar la implementació de la programació territorial dels recursos d'atenció social bàsica i especialitzada a Catalunya.
"e) Coordinar l'elaboració, el manteniment i l'actualització de la Cartera de serveis socials en l'àmbit de les competències de la Secretaria d'Inclusió Social i de Promoció de l'Autonomia Personal.
"f) Col·laborar amb altres departaments de la Generalitat de Catalunya per tal de garantir el contínuum assistencial de les persones usuàries de serveis socials.
"g) Dur a terme l'anàlisi dels costos i els beneficis dels plans i projectes impulsats per la Secretaria d'Inclusió Social i de Promoció de l'Autonomia Personal per determinar l'impacte econòmic i social de les propostes, així com avaluar el resultat de les actuacions implementades per adaptar-les, si s'escau, a les noves necessitats.
"h) Qualsevol altra funció de naturalesa anàloga que li encomanin els seus superiors jeràrquics.
"88.2 La Subdirecció General d'Anàlisi i Programació s'estructura en els òrgans següents:
Es modifica l'article 89 del Decret 332/2011, de 3 de maig, de reestructuració del Departament de Benestar Social i Família, que queda redactat de la manera següent:
"El Servei de Programes Sectorials té les funcions següents:
"a) Elaborar i organitzar programes i serveis d'atenció adreçats a col·lectius amb dificultats especials i amb necessitats d'atenció assistencial.
"b) Proposar la regulació normativa necessària per actualitzar les condicions materials i funcionals dels serveis socials.
"c) Executar les polítiques d'inserció social dels col·lectius amb dificultats especials en coordinació amb les diferents administracions i les entitats d'iniciativa social en tot el territori de Catalunya.
"d) Dissenyar programes de suport als serveis socials especialitzats mitjançant la coordinació amb els serveis socials bàsics i els departaments de la Generalitat implicats.
"e) Elaborar, mantenir i actualitzar la Cartera de serveis socials en l'àmbit de les competències de la Secretaria d'Inclusió Social i de Promoció de l'Autonomia Personal.
"f) Impulsar l'eficàcia, l'eficiència i la millora de la qualitat en la prestació dels serveis socials i unificar els criteris en relació amb la planificació dels serveis socials.
Es modifica l'article 90 del Decret 332/2011, de 3 de maig, de reestructuració del Departament de Benestar Social i Família, que queda redactat de la manera següent:
"El Servei de Programació té les funcions següents:
"a) Analitzar les necessitats emergents de recursos de serveis socials bàsics i especialitzats per tal d'elaborar la programació territorial.
"b) Avaluar la idoneïtat dels recursos socials d'acord amb les necessitats de la ciutadania.
"c) Dissenyar els mecanismes necessaris per al seguiment territorial dels recursos de serveis socials bàsics i especialitzats.
"d) Dissenyar, implementar i avaluar la programació territorial dels recursos d'atenció social especialitzada a Catalunya i garantir-ne l'equilibri territorial.
"e) Elaborar, en col·laboració amb altres unitats de la Secretaria i del Departament, estudis d'anàlisi dels costos dels serveis socials bàsics i especialitzats.
"f) Qualsevol altra funció de naturalesa anàloga que li encomanin els seus superiors jeràrquics."
Es modifica l'article 91 del Decret 332/2011, de 3 de maig, de reestructuració del Departament de Benestar Social i Família, que queda redactat de la manera següent:
"Subdirecció General d'Atenció i Promoció de l'Autonomia Personal
"91.1 La Subdirecció General d'Atenció i Promoció de l'Autonomia Personal exerceix les funcions següents:
"a) Fixar els criteris que han de configurar el sistema de promoció de l'autonomia personal i d'atenció a la dependència.
"b) Valorar l'estat de necessitat de les persones, garantir-ne l'atenció integral i continuada en el territori, d'acord amb les seves necessitats, i assignar-los les prestacions socials més adequades d'acord amb els recursos disponibles.
"c) Establir els criteris d'atorgament de les prestacions econòmiques de dret de concurrència.
"d) Vetllar per la garantia d'igualtat en les condicions d'accés als serveis i les prestacions de la Secretaria d'Inclusió Social i de Promoció de l'Autonomia Personal.
"e) Establir les directrius dels òrgans territorials pel que fa a la valoració i l'orientació de les persones amb discapacitat i amb dependència.
"f) Promoure una informació i orientació adequades a les persones sobre les prestacions i la dependència, així com sobre els drets que se'n puguin derivar.
"g) Vetllar per la satisfacció de la ciutadania en l'atenció que reben, i atendre les queixes i els escrits formulats, sens perjudici de les reclamacions que puguin correspondre en via administrativa.
"h) Planificar la formació dels diferents perfils professionals del Sistema català d'autonomia i atenció a la dependència.
"i) Qualsevol altra funció de naturalesa anàloga que li encomanin els seus superiors jeràrquics.
"91.2 La Subdirecció General d'Atenció i Promoció de l'Autonomia Personal s'estructura en els òrgans següents:
"a) El Servei de Promoció de l'Autonomia Personal.
Es modifica l'article 92 del Decret 332/2011, de 3 de maig, de reestructuració del Departament de Benestar Social i Família, que queda redactat de la manera següent:
"Servei de Promoció de l'Autonomia Personal
"El Servei de Promoció de l'Autonomia Personal té les funcions següents:
"a) Elaborar les disposicions normatives, promoure l'execució de les convocatòries d'ajuts i fer-ne el seguiment.
"b) Assegurar el compliment dels criteris sobre el desplegament del Sistema català d'autonomia i atenció a la dependència.
"c) Fixar les directrius als òrgans gestors dels territoris sobre la gestió dels expedients de la situació de dependència i avaluar-ne l'execució.
"d) Establir els criteris, les instruccions i les eines per al desenvolupament dels programes individuals d'atenció (PIA).
"e) Dirigir i coordinar la relació amb el personal de referència en el territori en matèria d'autonomia personal i d'atenció a la dependència.
"f) Avaluar i proposar mesures per al funcionament correcte dels sistemes d'informació i gestió dels expedients de la situació de dependència.
"g) Elaborar les instruccions adreçades als professionals dels serveis bàsics d'atenció social que intervenen en la tramitació dels procediments de reconeixement dels drets del Sistema català d'autonomia i atenció a la dependència i coordinar-ne l'actuació.
"h) Qualsevol altra funció de naturalesa anàloga que li encomanin els seus superiors jeràrquics."
Es modifica l'article 93 del Decret 332/2011, de 3 de maig, de reestructuració del Departament de Benestar Social i Família, que queda redactat de la manera següent:
"El Servei de Valoracions té les funcions següents:
"a) Proposar la implantació dels nous instruments de valoració de la discapacitat i de la situació de dependència.
"b) Coordinar, supervisar i efectuar el seguiment dels equips de valoració de la discapacitat i de la situació de dependència al territori.
"c) Coordinar i planificar les activitats formatives adreçades als equips de valoració de la discapacitat i de la situació de dependència.
"d) Dissenyar les eines necessàries per planificar i avaluar els serveis.
"e) Avaluar i proposar mesures per al funcionament correcte dels sistemes d'informació i gestió dels expedients de valoració.
"f) Coordinar i implementar, en col·laboració amb els diferents departaments i institucions, les accions derivades de les valoracions de la discapacitat i de la situació de dependència.
Es modifica l'article 94 del Decret 332/2011, de 3 de maig, de reestructuració del Departament de Benestar Social i Família, que queda redactat de la manera següent:
"Subdirecció General de Gestió de Recursos
"94.1 Corresponen a la Subdirecció General de Gestió de Recursos les funcions següents:
"a) Gestionar la provisió dels recursos socials, propis i aliens, i fer-ne el seguiment i l'avaluació.
"b) Analitzar i proposar els mecanismes d'aprovisionament de la xarxa de recursos amb finançament públic.
"c) Fer el seguiment i el control de la contractació administrativa i la gestió econòmica dels recursos, així com de l'execució del pressupost de despeses i ingressos que se'n derivin.
"d) Vetllar per la garantia dels drets i pel compliment de les obligacions derivades de la contractació administrativa dels recursos.
"e) Impulsar processos de millora i optimització de la gestió, així com instar a establir els mecanismes d'ordenació i avaluació encaminats a l'optimització i la qualitat en el servei de la xarxa integral de recursos.
"f) Impulsar i supervisar les actuacions que en matèria de tuteles i d'atenció precoç corresponguin, d'acord amb la normativa vigent.
"94.2 La Subdirecció General de Gestió de Recursos s'estructura en els òrgans següents:
"c) Les direccions de les residències que estableix l'annex."
Es modifica l'article 95 del Decret 332/2011, de 3 de maig, de reestructuració del Departament de Benestar Social i Família, que queda redactat de la manera següent:
"Corresponen al Servei de Recursos Propis les funcions següents:
"a) Proposar les directrius tècniques dels serveis assistencials propis i elaborar els criteris per fer-ne el seguiment.
"b) Gestionar la despesa dels recursos propis de gestió delegada.
"c) Coordinar la gestió de la despesa corrent dels centres propis de gestió directa.
"d) Proposar les inversions als centres propis.
"e) Verificar el compliment dels aspectes normatius específics en l'àmbit de la prestació dels diferents serveis.
"f) Vetllar pels drets i deures de les persones usuàries dels serveis.
"g) Proposar actuacions per optimitzar els recursos propis.
"h) Avaluar la qualitat assistencial i proposar-hi millores.
"i) Qualsevol altra funció de naturalesa anàloga que li encomanin els seus superiors jeràrquics."
Es modifica l'article 96 del Decret 332/2011, de 3 de maig, de reestructuració del Departament de Benestar Social i Família, que queda redactat de la manera següent:
"96.1 Corresponen al Servei de Recursos Aliens les funcions següents:
"a) Gestionar la compra, l'activitat, la despesa i l'avaluació dels recursos socials aliens.
"b) Tramitar el pagament dels recursos socials.
"c) Fer les actuacions necessàries per a l'avaluació de la qualitat dels recursos.
"d) Facilitar a la Subdirecció General la informació necessària per a la millora de l'atenció, les propostes d'ordenació i l'avaluació dels recursos.
"e) Qualsevol altra funció de naturalesa anàloga que li encomanin els seus superiors jeràrquics.
"96.2 Del Servei de Recursos Aliens en depèn la Secció de Compra de Serveis."
Es modifica l'article 97 del Decret 332/2011, de 3 de maig, de reestructuració del Departament de Benestar Social i Família, que queda redactat de la manera següent:
"Corresponen a la Secció de Compra de Serveis les funcions següents:
"b) Recollir i tractar la informació dels serveis aliens per avaluar-los.
"c) Tramitar els pagaments dels proveïdors dels serveis.
S'afegeix un article, el 97 bis, al Decret 332/2011, de 3 de maig, de reestructuració del Departament de Benestar Social i Família, amb el text següent:
"Corresponen a les direccions de les residències, amb rang orgànic assimilat a servei, les funcions següents:
"a) Dirigir les diferents àrees d'atenció i d'activitats de la residència: assistencial, organitzativa, recursos humans, informàtica i gestió de compres i serveis, i responsabilitzar-se'n, en coordinació amb els òrgans que les tenen atribuïdes.
"b) Vetllar pels drets i el benestar de les persones usuàries, tant en l'àmbit individual com el col·lectiu, i garantir-ne l'atenció integral i permanent.
"c) Informar i orientar les famílies o representants legals de les persones usuàries i donar-los suport per fomentar-ne la participació i potenciar també la participació de la família de les persones residents en la planificació de les activitats del centre.
"d) Dirigir, organitzar, coordinar i supervisar el personal de la residència.
"e) Gestionar i administrar els recursos econòmics d'acord amb les necessitats i el pressupost de la residència com a centre de despesa pròpia i controlar i supervisar els serveis que presten les empreses de serveis externs.
"f) Assumir les responsabilitats legals davant de les institucions corresponents.
Es modifica l'article 98.1 i 98.2 del Decret 332/2011, de 3 de maig, de reestructuració del Departament de Benestar Social i Família, que queda redactat de la manera següent:
"Subdirecció General de Prestacions Socials
"98.1 Corresponen a la Subdirecció General de Prestacions Socials les funcions següents:
"a) Dirigir la gestió i resoldre les pensions no contributives de la Seguretat Social.
"b) Coordinar, resoldre i supervisar el pagament de les prestacions socials de caràcter econòmic.
"c) Supervisar l'execució de la despesa de les diferents prestacions econòmiques.
"d) Impulsar i supervisar les actuacions necessàries per determinar, revisar i actualitzar la capacitat econòmica de les persones beneficiàries de les prestacions de servei no gratuïtes i de les prestacions econòmiques destinades a l'atenció de la situació de dependència.
"e) Dirigir la gestió de les contraprestacions econòmiques de les persones ateses en centres propis.
"f) Fer el seguiment del finançament derivat del Sistema català d'autonomia i atenció a la dependència.
"98.2 De la Subdirecció General de Prestacions Socials en depèn el Servei de Prestacions."
Es modifica l'article 99 del Decret 332/2011, de 3 de maig, de reestructuració del Departament de Benestar Social i Família, que queda redactat de la manera següent:
"99.1 Corresponen al Servei de Prestacions les funcions següents:
"a) Planificar l'elaboració i el pagament de les diferents nòmines de prestacions i fer-ne el seguiment.
"b) Coordinar les actuacions necessàries per determinar, revisar i actualitzar la capacitat econòmica de les persones beneficiàries del Sistema de serveis socials.
"d) Coordinar les revisions d'ofici i el seguiment de pagaments.
"e) Fer el seguiment de la gestió del trasllat d'expedients de pensionistes.
"f) Qualsevol altra funció de naturalesa anàloga que li encomanin els seus superiors jeràrquics.
"99.2 El Servei de Prestacions s'estructura en els òrgans següents:
"b) La Secció de Revisió i Seguiment."
Es modifica l'article 100 del Decret 332/2011, de 3 de maig, de reestructuració del Departament de Benestar Social i Família, que queda redactat de la manera següent:
"Corresponen a la Secció de Nòmines les funcions següents:
"a) Tramitar la documentació necessària per poder fer efectiu el pagament de les pensions no contributives de la Seguretat Social i de les altres prestacions econòmiques d'assistència social.
"b) Elaborar les diferents nòmines de pensions en la modalitat no contributiva, pensions assistencials, prestacions d'assistència social i prestacions de dependència, entre d'altres.
"c) Gestionar les prestacions meritades i no percebudes i la cartera de cobraments de contraprestacions.
Es modifica l'article 101 del Decret 332/2011, de 3 de maig, de reestructuració del Departament de Benestar Social i Família, que queda redactat de la manera següent:
"Corresponen a la Secció de Revisió i Seguiment les funcions següents:
"a) Gestionar el reconeixement i la revisió econòmica de les pensions no contributives i les prestacions d'assistència social.
"b) Vetllar pel compliment dels terminis legals de resolució.
"c) Informar sobre totes les qüestions i disposicions que tinguin transcendència en les prestacions socials.
"d) Gestionar el trasllat d'expedients de pensionistes.
"e) Qualsevol altra funció de naturalesa anàloga que li encomanin els seus superiors jeràrquics."
S'afegeix un apartat a la disposició final primera del Decret 332/2011, de 3 de maig, de reestructuració del Departament de Benestar Social i Família, que queda redactada de la manera següent:
Totes les referències fetes a l'Institut Català d'Assistència i Serveis Socials i als seus òrgans en la normativa vigent s'han d'entendre fetes a la Secretaria d'Inclusió Social i de Promoció de l'Autonomia Personal, d'acord amb la nova estructura orgànica que regula aquest Decret.
Es faculta la persona titular del Departament de Benestar Social i Família per dictar les disposicions necessàries per al desplegament d'aquest Decret, i la persona titular del Departament d'Economia i Coneixement per fer les modificacions pressupostàries necessàries per donar compliment a aquest Decret."
La Subdirecció General d'Atenció a les Persones i Promoció de l'Autonomia Personal passa a denominar-se Subdirecció General d'Atenció i Promoció de l'Autonomia Personal.
Se suprimeix l'article 86 del Decret 332/2011, de 3 de maig, de reestructuració del Departament de Benestar Social i Família.
Les competències atribuïdes a l'Institut Català d'Assistència i Serveis Socials en els articles 2, 3.1, 4, 5.1, 5.4, 6.2, 7, la disposició final 1 i part de l'annex 1 de l'Ordre ASC/573/2010, de 3 de desembre, de desplegament de la Llei 19/2009, s'atribueixen a la secretaria general del departament competent en matèria de serveis socials.
Aquest Decret entra en vigor el dia 1 de gener de 2015.
Barcelona, 30 de setembre de 2014
Direccions dels centres residencials de la Secretaria d'Inclusió Social i de Promoció de l'Autonomia Personal del Departament de Benestar Social i Família
Direcció de la Residència de Gent Gran de Sant Roc (Badalona).
Direcció de la Residència de Disminuïts Badalona - Can Ruti (Badalona).
Direcció de la Residència de Gent Gran de Gràcia (Barcelona).
Direcció de la Residència de Gent Gran Mil·lenari (Barcelona).
Direcció de la Residència de Gent Gran de Feixa Llarga (l'Hospitalet de Llobregat).
Direcció de la Residència de Gent Gran de Mataró (Mataró).
Direcció de la Residència de Gent Gran de Sant Llorenç Savall (Sant Llorenç Savall).
Direcció de la Residència de Gent Gran de Santa Coloma de Gramenet (Santa Coloma de Gramenet).
Direcció de la Residència de Gent Gran de Terrassa (Terrassa).
Direcció de la Residència de Gent Gran de Creu de Palau (Girona).
Direcció de la Residència de Gent Gran de Puig d'en Roca (Girona).
Direcció de la Residència de Gent Gran Llar Sant Josep (Lleida).
Direcció de la Residència de Gent Gran Jaume I (l'Espluga de Francolí).
Direcció de la Residència de Gent Gran de la Conca de Barberà (Montblanc).
Direcció de la Residència de Gent Gran de Reus (Reus).
Direcció de la Residència de Gent Gran Mare de Déu de la Mercè (Tarragona).
Direcció de la Residència de Gent Gran Natzaret (Móra d'Ebre).